ประกาศกรมวิชาการเกษตร เรื่อง การนำส่วนขยายพันธุ์พืข รวมทั้งเมล็ดพันธุ์เข้ามาในราชอาณาจักรโดยขอให้แนบหนังสือรับรองจากประเทศผู้ส่งออกว่าเป็นส่วนขยายพันธุ์พืชที่มิใช่พืชที่ได้รับการตัดต่อสายพันธุกรรม
ประกาศกรมวิชาการเกษตร
ประกาศกรมวิชาการเกษตร
เรื่อง
การนำส่วนขยายพันธุ์พืชรวมทั้งเมล็ดพันธุ์เข้ามา
ในราชอาณาจักร
โดยขอให้แนบหนังสือรับรองจากประเทศผู้ส่งออก
ว่าเป็นส่วนขยายพันธุ์พืชที่มิใช่พืชที่ได้รับการตัดต่อสารพันธุกรรม[๑]
 

เนื่องด้วยปัจจุบันได้มีการนำส่วนขยายพันธุ์พืชรวมทั้งเมล็ดพันธุ์เข้ามาในประเทศเพื่อใช้ทำพันธุ์ปลูก
ปีละเป็นจำนวนมาก
และด้วยเหตุที่ขณะนี้ในต่างประเทศได้มีการนำเทคนิคทางพันธุวิศวกรรมมาใช้ในการปรับปรุงและพัฒนาพันธุ์พืชให้ต้านทานโรค
แมลงและสารกำจัดวัชพืช ยืดอายุการเก็บรักษา ทนทานต่อสภาพแห้งแล้ง เป็นต้น อย่างไรก็ตาม
พันธุ์พืชที่ผลิตได้โดยใช้เทคนิคดังกล่าว
สาธารณชนยังมีความวิตกกังวลในเรื่องความปลอดภัยทางชีวภาพต่อมนุษย์ สัตว์ พืชและสิ่งแวดล้อม ฉะนั้น เพื่อป้องกันภัยอันตรายอันอาจเกิดขึ้นและเพื่อป้องกันศัตรูพืชซึ่งอาจติดมากับพืชที่นำเข้า
กรมวิชาการเกษตรในฐานะผู้รับผิดชอบการปฏิบัติงานตามพระราชบัญญัติกักพืช พ.ศ. ๒๕๐๗
ได้กำหนดพืชที่ได้รับการตัดต่อสารพันธุกรรม ๔๐
รายการเป็นสิ่งต้องห้ามตามประกาศกระทรวงเกษตรและสหกรณ์ เรื่อง กำหนดพืช ศัตรูพืช
หรือพาหะจากแหล่งที่กำหนดเป็นสิ่งต้องห้าม ข้อยกเว้น
และเงื่อนไขตามพระราชบัญญัติกักพืช พ.ศ. ๒๕๐๗ (ฉบับที่ ๒) พ.ศ. ๒๕๓๗
อธิบดีกรมวิชาการเกษตรจะอนุญาตให้นำเข้าได้เฉพาะเพื่อการทดลองวิจัยเท่านั้น
โดยต้องปฏิบัติตามเงื่อนไขและข้อกำหนดในกฎกระทรวง

ฉะนั้น
เพื่อให้การควบคุมการนำเข้าพืชที่ได้รับการตัดต่อสารพันธุกรรมมีประสิทธิภาพยิ่งขึ้น
และเพื่อความสะดวกรวดเร็วในการนำเข้าส่วนขยายพันธุ์พืชรวมทั้งเมล็ดพันธุ์ที่มิใช่พืชที่ได้รับการตัดต่อสารพันธุกรรม
กรมวิชาการเกษตร จึงขอให้ผู้นำเข้าส่วนขยายพันธุ์พืชรวมทั้งเมล็ดพันธุ์ขอหนังสือรับรองจากหน่วยราชการหรือเอกชนผู้ผลิตจากประเทศผู้ส่งออกว่าส่วนขยายพันธุ์พืชรวมทั้งเมล็ดพันธุ์ที่นำเข้ามิใช่พืชที่ได้รับการตัดต่อสารพันธุกรรม มิฉะนั้น
หากพนักงานเจ้าหน้าที่ตรวจสอบในภายหลังพบว่าเป็นพืชที่ได้รับการตัดต่อสารพันธุกรรม
ท่านอาจจะต้องได้รับโทษตามกฎหมาย


ประกาศ ณ วันที่ ๘
กุมภาพันธ์ พ.ศ. ๒๕๔๓
อนันต์ ดาโลดม
อธิบดีกรมวิชาการเกษตร

Name and
Address of institutions
..
..
..
..


Date



To Whom It May Concern.

We hereby certify that the .(seeds, plants, cuttings etc.) were produced by conventional method and are genetically modified organisms (GMOs).

These (seeds, plants, cuttings etc.).are consigned to :
..
..
..
..


Signature
























พิมลกร/ผู้จัดทำ
๔ ตุลาคม ๒๕๕๖

พลัฐวัษ/ตรวจ
๔ ตุลาคม ๒๕๕๖

จุฑามาศ/ปรับปรุง
๒๗ พฤษภาคม ๒๕๕๘






[๑] ราชกิจจานุเบกษา
เล่ม ๑๑๗/ตอนพิเศษ ๗๖ ง/หน้า ๕/๔ สิงหาคม ๒๕๔๓